cyanic-selkie/wikianc huggingface dataset:
เดอะไชน่าสตัดดี
การเปิดโปงข้อมูลผิด ๆ เกี่ยวกับโภชนาการ
ผู้เขียนตั้งประเด็นว่า งานวิจัยก่อน ๆ เกี่ยวกับโภชนาการ  (โดยเฉพาะงานวิจัยมีชื่อเสียงที่รู้จักกันว่า  Nurses' Health Study  ซึ่งเริ่มขึ้นในปี ค.ศ. 1976) มีข้อบกพร่องเพราะว่าไปเพ่งความสนใจที่ผลที่เกิดจากการบริโภคอาหารต่าง ๆ กันของกลุ่มบุคคลผู้บริโภคอาหารจากสัตว์ที่มีความเสี่ยงสูงเหมือน ๆ กัน ผู้เขียนกล่าวว่า "แทบจะไม่มีงานวิจัยอื่นเลยที่ทำความเสียหายให้กับทัศนคติทางโภชนาการยิ่งไปกว่า  Nurses' Health Study" และว่า งานวิจัยนั้นควรที่จะ  "เป็นอนุสรณ์สำหรับผู้ทำงานด้านวิทยาศาสตร์ที่เหลือว่า  อะไรไม่ควรทำ"
หลัก 8 ประการในการบริโภคอาหารและการรักษาสุขภาพ
ผู้เขียนพรรณนาหลัก 8 ประการในการบริโภคอาหารและการรักษาสุขภาพ คือ
ภูมิหลังของโพรเจ็กต์จีน-คอร์เนล-ออกซฟอร์ด
โพรเจ็กต์จีน-คอร์เนล-ออกซฟอร์ด หรือ "งานวิจัยของจีน-คอร์เนล-ออกซฟอร์ดในเรื่องของอาหาร  วิถีทางการดำเนินชีวิต  และลักษณะเฉพาะของการตาย  ในประชากรของเทศมณฑลจีนชนบท  65  มณฑล" ซึ่งในหนังสือเรียกว่า  "งานวิจัยในเมืองจีน" เป็นงานวิจัยที่กว้างขวางครอบคลุมองค์ประกอบเกี่ยวกับอาหารและวิถีทางการดำเนินชีวิต ที่มีความสัมพันธ์กับอัตราการตายเพราะโรคในประเทศจีน ซึ่งเทียบผลของอาหารจากสัตว์กับอาหารที่มากไปด้วยพืช ต่อสุขภาพในระหว่างบุคคลที่มีพันธุกรรมคล้าย ๆ กัน
ไอเดียสำหรับงานวิจัยเกิดขึ้นในปี ค.ศ. 1980-81 เมื่อมีการสนทนากันที่ห้องแล็บของมหาวิทยาลัยคอร์เนลระหว่าง ดร. แคมป์เบลล์ กับเช็นจุนชิ ผู้เป็นรองผู้อำนวยการของสถาบันเพื่อโภชนาการและสุขภาพอาหารของบัณฑิตยสถานเพื่อการแพทย์เชิงป้องกันแห่งสาธารณรัฐประชาชนจีน และภายหลังจากนั้น ริชารด์ เปโต  ของมหาวิทยาลัยออกซฟอร์ด  (ในปี ค.ศ. 2012 ได้รับตำแหน่งศาสตราจารย์ สาขาสถิติการแพทย์และวิทยาการระบาด) และลีจุนเยาของสถาบันมะเร็งแห่งประเทศจีนจึงได้เข้ามาร่วมงานด้วย
ในปี ค.ศ. 1983 หมู่บ้านสองหมู่บ้านได้รับเลือกอย่างสุ่มในแต่ละเทศมณฑลจีนชนบท 65 มณฑล  และในแต่ละหมู่บ้าน  ครอบครัว  50  ครอบครัวก็ได้รับเลือกแบบสุ่ม นิสัยการบริโภคอาหารของสมาชิกคนหนึ่งในครวบครัว (รวมกันครึ่งหนึ่งเป็นหญิง  ครึ่งหนึ่งเป็นชาย)  จะได้รับการสำรวจ และผลก็จะได้รับการเปรียบเทียบกับอัตราความตายจากโรคมะเร็งและโรคอื่น ๆ 48 อย่างของเทศมณฑลเหล่านั้นในช่วงปี ค.ศ. 1973-75
โรค"ชาวตะวันตก"มีสหสัมพันธ์กับคอเลสเตอรอลในเลือด
งานวิจัยทำการเปรียบเทียบความชุกของโรคชาวตะวันตก (โรคหัวใจ  โรคเบาหวาน มะเร็งเม็ดเลือดขาว มะเร็งในลำไส้  มะเร็งปอด  มะเร็งเต้านม  มะเร็งสมอง  มะเร็งกระเพาะอาหาร และมะเร็งตับเป็นต้น) ระหว่างเทศมณฑลต่าง ๆ โดยใช้อัตราความตายในปี ค.ศ. 1973-75 ผู้วิจัยรวบรวมข้อมูลตัวแปรเกี่ยวกับอาหารและวิถีทางการดำเนินชีวิต จากผู้อาศัยอยู่ในเทศมณฑลเหล่านั้นอีกประมาณ 10 ปีให้หลัง แล้วพบว่า เมื่อระดับของคอเลสเตอรอลในเลือดสูงขึ้น  ความชุกของโรคชาวตะวันตกก็เพิ่มขึ้นด้วย
ผลงานวิจัยแสดงความสัมพันธ์ของระดับที่ต่ำกว่าของคอเลสเตอรอลในเลือด กับอัตราที่ต่ำกว่าของโรคหัวใจและมะเร็ง ผู้เขียนเล่าว่า ถ้าคอเลสเตอรอลในเลือดลดลงจาก  170 mg/dl  ไปสู่  90 mg/dl มะเร็งตับ มะเร็งไส้ตรง  มะเร็งลำไส้ใหญ่  มะเร็งปอด  มะเร็งเต้านม  มะเร็งเม็ดเลือดขาวทั้งในเด็กและในผู้ใหญ่  มะเร็งกระเพาะอาหาร  และมะเร็งหลอดอาหาร  ก็ลดลงด้วย อัตราการเกิดขึ้นของมะเร็งแตกต่างกันเป็นร้อยเท่าจากเทศมณฑลที่มีอัตราสูงที่สุด เทียบกับเทศมณฑลที่มีอัตราต่ำที่สุด ผู้เขียนเล่าว่า "เมื่อระดับคอเลสเตอรอลในเลือดของประชากรในเทศมณฑลจีนชนบทบางมณฑลสูงขึ้น  การเกิดโรคชาวตะวันตกก็สูงขึ้นด้วย ที่น่าแปลกใจก็คือระดับคอเลสเตอรอลของชาวจีนนั้น  ต่ำกว่าที่คิด คือมีค่าเฉลี่ยเพียงแค่ 127 mg/dl ซึ่งต่ำกว่าค่าเฉลี่ยของชาวอเมริกันเกือบ  100  จุด  (ที่ 215 mg/dl) ...และบางเทศมณฑลมีค่าเฉลี่ยต่ำถึง  94 mg/dl ...และในกลุ่ม  2  กลุ่มที่แต่ละกลุ่มมีผู้หญิง  25  คน  ที่อยู่ในภูมิภาคส่วนในของประเทศ  ค่าเฉลี่ยของคอเลสเตอรอลในเลือดอยู่ในระดับต่ำเป็นที่น่าอัศจรรย์ที่  80 mg/dl
คอเลสเตอรอลในเลือดมีสหสัมพันธ์กับการบริโภคอาหารโดยเฉพาะโปรตีนสัตว์
ผู้เขียนเล่าว่า "งานวิจัยหลายงานได้แสดงแล้วว่า  การบริโภคโปรตีนสัตว์ทั้งของสัตว์ทดลองและทั้งของมนุษย์  เพิ่มระดับคอเลสเตอรอลในเลือด การบริโภคไขมันอิ่มตัวและคอเลสเตอรอลที่มีอยู่ในอาหาร  ก็เพิ่มระดับคอเลสเตอรอลในเลือดด้วย แต่ว่า  ไม่มีผลเท่ากับการบริโภคโปรตีนสัตว์ โดยตรงกันข้ามกัน  อาหารจากพืชนั้นไม่มีคอเลสเตอรอล  และช่วยลดระดับคอเลสเตอรอลที่ร่างกายผลิตโดยผ่านกระบวนการหลายอย่าง" ผู้เขียนเล่าว่า "ความสัมพันธ์ของโรคกับคอเลสเตอรอลในเลือด  น่าสนใจมาก เพราะว่า  ทั้งระดับคอเลสเตอรอลและระดับการบริโภคอาหารจากสัตว์  (ของชาวจีน)  ต่ำมากถ้าเทียบกับระดับมาตรฐานของชาวอเมริกัน ในชนบทจีน  การบริโภคโปรตีนสัตว์มีค่าเฉลี่ยเพียงแค่ 7.1 กรัมต่อวัน  เมื่อเทียบกับค่าเฉลี่ยของชาวอเมริกันที่ 70 กรัมต่อวัน"
ผู้เขียนสรุปว่า "ผลที่ได้จากงานวิจัยในประเทศจีนแสดงว่า เปอร์เซ็นต์ในการบริโภคอาหารจากสัตว์ยิ่งต่ำเท่าไร ก็มีผลดีต่อสุขภาพเท่านั้น  แม้ว่าค่าเปอร์เซ็นต์จะเป็นการลดไปจาก  10%  จนถึง  0%  ของแคลอรีที่บริโภคก็ตาม"
กลไกการทำงาน
ผู้เขียนเสนอว่า พืชป้องกันร่างกายจากโรค เพราะพืชจำนวนมากมีสารต้านอนุมูลอิสระทั้งในระดับความเข้มข้นสูงทั้งมีมากมายหลายประเภท ซึ่งป้องกันร่างกายจากความเสียหายที่เกิดจากอนุมูลอิสระ โรคชาวตะวันตกมีสหสัมพันธ์กับร่างกายที่ขยายใหญ่ขึ้น ซึ่งก็มีความสัมพันธ์กับความเสี่ยงที่สูงขึ้นจากการเกิด การส่งเสริม  และการทำให้เจริญ  ซึ่งโรคต่าง ๆ และร่างกายที่ขยายใหญ่ขึ้นนั้น ก็มีสหสัมพันธ์กับการบริโภคอาหารที่มีโปรตีนสัตว์สูง ผู้เขียนเสนอว่า การบริโภคโปรตีนสัตว์จะเพิ่มความเป็นกรดให้กับเลือดและเนื้อเยื่อต่าง ๆ และเพื่อที่จะขจัดความเป็นกรด ร่างกายจะต้องดึงแคลเซียม  (ซึ่งเป็นด่างที่ใช้ได้ผลดีมาก)  ออกมาจากกระดูก ผู้เขียนกล่าวว่า ความเข้มข้นที่สูงขึ้นของแคลเซียมในเลือด  มีผลไปยับยั้งกระบวนการที่ร่างกายเปลี่ยนวิตามินดีไปเป็น  calcitriol  ซึ่งเป็นรูปแบบของวิตามินดีที่ช่วยควบคุมระบบภูมิคุ้มกันของร่างกาย
โรคภูมิต้านตนเอง
ผู้เขียนเสนอว่า ความเสี่ยงต่อการเป็นโรคเบาหวานประเภทที่   1   ของเด็กทารก  มีสหสัมพันธ์ในระดับสูงกับการบริโภคนมวัว โรคที่เกี่ยวกับภูมิต้านตนเอง (autoimmune diseases)  เช่นโรคเบาหวานชนิดที่ 1, multiple sclerosis, และโรคข้ออักเสบรูมาทอยด์  มีอาการคล้ายกันและอาจจะมีเหตุอย่างเดียวกัน ผู้เขียนกล่าวว่า โรคเกี่ยวกับภูมิต้านตนเองเกิดขึ้นมากกว่าในผู้ที่อาศัยอยู่ในระดับละติจูดที่เหนือกว่า และในผู้ที่บริโภคอาหารมีโปรตีนสัตว์สูงโดยเฉพาะนมวัว ผู้เขียนเสนอว่า วิตามินดีอาจเกี่ยวข้องกับสหสัมพันธ์ที่กล่าวไปทั้งสองอย่างนี้ เพราะว่า วิตามินดีมีความสำคัญในการควบคุมระบบภูมิคุ้มกัน และสำหรับผู้ที่อาศัยอยู่ในระดับละติจูดที่เหนือกว่า การขาดการตากแดดอาจจะมีผลเป็นการสร้างวิตามินดีที่ไม่พอ นอกจากนั้นแล้ว การบริโภคโปรตีนสัตว์  โดยเฉพาะเคซีนจากนมวัว  อาจจะมีผลเป็นระดับแคลเซียมที่สูงขึ้นในเลือด ซึ่งเข้าไปห้ามกระบวนการที่ร่างกายเปลี่ยนวิตามินดีในไตไปเป็น calcitriol ซึ่งเป็นรูปแบบของไวตามินดีที่ช่วยยับยั้งการการเกิดขึ้นของโรคภูมิต้านตนเอง
มะเร็ง
ผู้เขียนเชื่อมการเกิดขึ้นของมะเร็งเต้านมกับการมีฮอร์โมนเพศหญิงในระดับที่สูงเป็นระยะเวลายาว ซึ่งมีความสัมพันธ์กับการเริ่มมีระดูตั้งแต่เยาว์วัย การมีวัยหมดประจำเดือนที่ล่าช้า  และระดับที่สูงขึ้นของคอเลสเตอรอลในเลือด ผู้เขียนเสนอว่า องค์ความเสี่ยงเหล่านี้มีความสัมพันธ์กับอาหารที่มีโปรตีนสัตว์สูง  โดยเฉพาะเคซีนจากนมวัว คือ ผู้หญิงชาวจีนโดยเฉลี่ยมีระยะเวลาที่มีเอสโทรเจน  (ฮอร์โมนเพศหญิง)  เพียงแค่  35-40% ของผู้หญิงชาวอังกฤษและชาวอเมริกัน และอัตราการเกิดขึ้นของมะเร็งเต้านมในหญิงชาวจีนก็มีค่าเพียงแค่ 1/5  ของอัตราของหญิงชาวตะวันตก ผู้เขียนยังเสนออีกด้วยว่า อัตราการเกิดขึ้นที่ต่ำกว่าของเนื้องอกร้ายของลำไส้ใหญ่  (colorectal cancer) มีความสัมพันธ์กับการบริโภคอาหารจากพืชที่มีใยอาหารสูงเช่นพืชวงศ์ถั่ว  ผักมีใบ  และเมล็ดจากพืชวงศ์หญ้า  (เช่นข้าว) ที่ไม่ขัดสี
โรคเบาหวาน
ผู้เขียนพรรณนางานวิจัยเกี่ยวกับอาหารของนายแพทย์เจมส์ ดี. แอนเดอร์สัน กับคนไข้  50  คน โดยที่ 25  คนเป็นโรคเบาหวานชนิดที่  1  และ  25  คนที่เหลือมีโรคเบาหวานชนิดที่ 2 คนไข้ทั้งหมดใช้ยาอินซูลินเพื่อควบคุมระดับน้ำตาลในเลือด ผู้เขียนรายงานว่า หลังจากที่คนไข้เปลี่ยนอาหารสไตล์อเมริกันที่สมาคมโรคเบาหวานอเมริกัน (American Diabetes Association) แนะนำ  ไปเป็นอาหารจากพืชที่มีใยอาหารสูง  มีไขมันต่ำ คนไข้ประเภท 1  สามารถลดระดับการใช้อินซูลินโดยเฉลี่ยประมาณ  40%  ภายใน  3  อาทิตย์หลังจากการเปลี่ยนอาหาร และคนไข้ 24  คนใน  25  คนที่มีโรคเบาหวานประเภท  2  สามารถเลิกใช้อินซูลินโดยสิ้นเชิงภายในไม่กี่อาทิตย์
โรคตา
ผู้เขียนเสนอว่า งานวิจัยหลายงานแสดงว่า  อาหารที่มีสารแคโรทีนอยด์ ซึ่งพบในผักผลไม้ที่มีสีสรร จะช่วยป้องกันโรค macular degeneration  ได้  ซึ่งเป็นโรคตาที่เป็นเหตุแห่งความตาบอด  และว่า  อาหารที่มีสารอาหาร  lutein  ซึ่งเป็นสารต้านอนุมูลอิสระที่พบในผักขม  จะช่วยป้องกันต้อกระจกได้
โรคหัวใจและโรคอ้วน
ผู้เขียนกล่าวว่า งานวิจัยต่าง ๆ แสดงว่า  การบริโภคโปรตีนพืชมีผลในการลดระดับคอเลสเตอรอลที่ดีกว่าการลดการบริโภคไขมันหรือคอเลสเตอรอลโดยตรง ในช่วงเวลาที่ทำงานวิจัยในเมืองจีนนี้ อัตราความตายจากโรคหัวใจของชายชาวอเมริกันอยู่ที่  17  เท่าของชายจีนชนบท ผู้เขียนกล่าวว่า "การบริโภคแคลอรีโดยเฉลี่ยต่อน้ำหนักของชาวจีน  ที่มีชีวิตแอ๊กถีฟน้อยที่สุด  อยู่ที่ระดับ  30%  สูงกว่าชาวอเมริกันโดยเฉลี่ย  แต่ว่า  น้ำหนักตัวกลับน้อยกว่าถึง  20%"  (คือทานอาหารมีพลังงานมากกว่าแต่น้ำหนักตัวกลับน้อยกว่า  ทั้ง ๆ ที่ก็ไม่ได้ออกกำลังกายเป็นประจำ)
ผู้เขียนกล่าวเพิ่มขึ้นว่า "การบริโภคอาหารที่มีโปรตีนและไขมันสูงเปลี่ยนการใช้แคลอรีจากการทำความร้อนในร่างกาย  ไปเป็นการเก็บเป็นไขมันในตัว  (ยกเว้นในกรณีที่การอดอาหารนำไปสู่การลดน้ำหนักตัว)" ผู้เขียนเสนอว่า "การบริโภคอาหารอาจมีผลต่อความเปลี่ยนแปลงของการเผาผลาญแคลอรีแม้จะเพียงเล็กน้อย แต่จะนำไปสู่ความเปลี่ยนแปลงต่อน้ำหนักตัวที่มาก" และเพิ่มความเห็นว่า "การบริโภคอาหารอย่างเดียวกันนั่นแหละที่มีโปรตีนสัตว์น้อย  มีไขมันต่ำ  นอกจากจะช่วยป้องกันโรคอ้วนแล้ว  ก็ยังให้แต่ละคนสามารถเติบโตขึ้นในระดับที่สูงสุดสำหรับบุคคลนั้น"
นิ่วในไตและท่อไต
การบริโภคโปรตีนสัตว์มีความสัมพันธ์กับองค์ความเสี่ยงที่นำไปสู่โรคนิ่วในไตและท่อไต ผู้เขียนกล่าวว่า ระดับแคลเซียมและ oxalate ในเลือดที่สูงขึ้นอาจะมีผลเป็นนิ่วในไตและท่อไต และว่า งานวิจัยเร็ว ๆ นี้พบว่า  นิ่วในไตและท่อไตอาจเริ่มเกิดขึ้นเนื่องจากอนุมูลอิสระ
โรคกระดูกพรุน
ผู้เขียนแสดงว่า โรคกระดูกพรุนมีความสัมพันธ์กับการบริโภคโปรตีนสัตว์เพราะว่า  โปรตีนสัตว์เพิ่มความเป็นกรดในเลือดและในเนื้อเยื่อ  ซึ่งไม่เหมือนโปรตีนพืช ผู้เขียนกล่าวเพิ่มว่า เพื่อที่จะลดความเป็นกรด  ร่างกายก็จะนำแคลเซียม  (ซึ่งเป็นสารด่างที่ได้ผลมาก) ออกมาจากกระดูก ทำให้กระดูกเหล่านั้นอ่อนแอลง และทำให้เกิดความเสี่ยงต่อการหักมากขึ้น ผู้เขียนกล่าวเพิ่มอีกว่า "ในงานวิจัยในชนบทประเทศจีนของเรา  ที่อัตราโปรตีนสัตว์ต่อโปรตีนพืชเป็น 1/10 อัตรากระดูกหักก็ลดลงเป็นเพียงแค่ 1/5 ของสหรัฐอเมริกา"
การตอบสนองต่อหนังสือ
วิลเฟร็ด นีลส์ อาร์โนล์ด ผู้เป็นศาสตราจารย์สาขาชีวเคมีที่ศูนย์การแพทย์แห่งมหาวิทยาลัยแคนซัสเขียนบทปฏิทัศน์ของหนังสือนี้ในวารสารลีโอนาโด ในปี ค.ศ. 2005 ไว้ว่า "การท้าทายต่อ "อาหารแบบอเมริกัน" อย่างจริงจัง (เช่นนี้)  ย่อมก่อให้เกิดการต่อต้านทั้งจากนักวิชาการ  ทั้งจากบุคคลทั่ว ๆ ไป  และทั้งจากอุตสาหกรรมอาหาร... แต่ผู้เขียนได้คาดการต่อต้านและความเป็นปฏิปักษ์อย่างนั้นไว้ตั้งแต่ต้น  แล้วดำเนินการเขียนไปด้วยความกระตือรือร้นที่ไม่มีการลดถอย และได้สร้างสมมติฐานเบื้องต้นที่นำไปใช้งานได้และมีคุณค่า เป็นความจริงว่า  ข้อมูลที่น่าประหลาดใจเหล่านี้  ยากที่จะอธิบายได้โดยสมมุติฐานอย่างอื่น"
- จากวารสารลีโอนาโด
พีรพงศ์ พิชิตโชติรัตน์
พีรพงศ์ พิชิตโชติรัตน์ (Peerapong Pichitchotirat} เป็นอดีตนักฟุตบอลชาวไทย ปัจจุบันเป็นเป็นทีมชุดใหญ่ผู้ฝึกสอนกับบีจี ปทุม ยูไนเต็ด ในไทยลีก เคยเล่นให้ธนาคารกรุงไทย เอฟซี ในเอเอฟซีแชมเปียนส์ลีก รอบแบ่งกลุ่มเมื่อปี 2008 และบีจี ปทุม ยูไนเต็ด
เดอะไชน่าสตัดดี
การตอบสนองต่อหนังสือ
- จาก Journal of Chemical Education
นอกจากนั้นแล้ว ในปี ค.ศ. 2006 ผู้ปฏิบัติงานในแพทย์ทางเลือกแดเนียล เร็ดวูด และนายแพทย์นอร์แมน ชีลลี  ได้เขียนไว้ว่า หนังสือเล่มนี้ต่างจากหนังสือโภชนาการที่ได้รับความนิยมอื่น ๆ เพราะได้ให้คำอธิบายที่ประกอบด้วยหลักฐานที่น่าเชื่อถือในประเด็นที่เสนอ คือ ได้เขียนว่า  "...ผู้เขียนได้ให้คำอธิบายที่ประกอบด้วยหลักฐานที่น่าเชื่อถือต่อทุก ๆ ประเด็นที่เสนอ"
แต่ว่าในการอภิปรายเป็นลายลักษณ์อักษรกับผู้เขียนในปี ค.ศ. 2008 ศ. ดร. ลอเร็น คอร์เดน ผู้เป็นศาสตราจารย์ในคณะวิทยาศาสตร์สุขภาพและการออกกำลังกายที่มหาวิทยาลัยรัฐโคโลราโด  (และเป็นผู้แนะนำการบริโภคอาหารอีกวิธีหนึ่งที่เรียกว่า  Paleolithic Diet  ซึ่งเลียนแบบการบริโภคอาหารของบรรพบุรุษย์มนุษย์เมื่อ 2.5 ล้านปีก่อน) ได้ค้านว่า "แนวคิดพื้นฐานที่เป็นฐานของสมมุติฐานของคอลิน  (ว่าอาหารมีโปรตีนสัตว์ในระดับต่ำทำสุขภาพมนุษย์ให้ดีขึ้น)  ไม่มีความหนักแน่น  และไม่สอดคล้องกับวิวัฒนาการของมนุษย์" และว่า "หลักฐานจากการทดลองเป็นจำนวนมากได้แสดงแล้วว่า  การบริโภคโปรตีนไขมันต่ำในระดับที่สูงขึ้น  ลดความเสี่ยงต่อโรคเกาต์  โรคหัวใจและหลอดเลือด  โรคความดันโลหิตสูง  dyslipidemia  (คือความผิดปกติของเมแทบอลิซึมของไลโพโปรตีนและภาวะไขมันในเลือด)  โรคอ้วน  โรคดื้ออินซูลิน  และโรคกระดูกพรุน  โดยที่ไม่มีผลเสียหายต่อการทำงานของไต" และว่า "หลักฐานจากการทดลองเป็นจำนวนมากได้แสดงแล้วว่า  การบริโภคโปรตีนไขมันต่ำในระดับที่สูงขึ้น  ลดความเสี่ยงต่อโรคเกาต์  โรคหัวใจและหลอดเลือด  โรคความดันโลหิตสูง  dyslipidemia  (คือความผิดปกติของเมแทบอลิซึมของไลโพโปรตีนและภาวะไขมันในเลือด)  โรคอ้วน  โรคดื้ออินซูลิน  และโรคกระดูกพรุน  โดยที่ไม่มีผลเสียหายต่อการทำงานของไต" ดร. แคมป์เบลล์ได้โต้ตอบโดยแสดงความไม่น่าเชื่อถือในผลอนุมาน (จากหลักฐาน)  ที่ ดร. คอร์เดนได้อ้างไว้ และเสนอว่า "ความสัมพันธ์ระหว่างอาหารและโรคที่เห็นได้ในปัจจุบันสำคัญยิ่งกว่าสิ่งที่อาจจะเกิดขึ้นในช่วงวิวัฒนาการของมนุษย์ที่ผ่านมาแล้ว  2.5 ล้านกว่าปีก่อน"
อดีตประธานาธิบดีอเมริกันบิล คลินตัน ได้กลายมาเป็นผู้สนับสนุนหนังสือเล่มนี้อย่างออกปากออกเสียง คือในปี ค.ศ. 2010 หลังจากที่ได้มีชีวิตอยู่กับโรคหัวใจอยู่หลายปี คลินตันได้เปลี่ยนการทานอาหารไปทานพืชวงศ์ถั่ว ผัก ผลไม้ และอาหารเสริมโปรตีนทุก ๆ เช้า คือเปลี่ยนมาเป็นผู้บริโภคอาหารมังสวิรัติอย่างเคร่งครัดโดยปริยาย และภายในช่วงระยะเวลาสั้น ๆ คลินตันลดน้ำหนักได้ถึง 24 ปอนต์ (ประมาณ 10.9 ก.ก.) ทำให้เขากลับมีน้ำหนักเท่ากับสมัยที่เป็นเด็กมหาวิทยาลัย นายแพทย์สัญชัย คุปตะ ผู้เป็นนักข่าวแพทย์คนหลักของซีเอ็นเอ็น  กล่าวในภาพยนตร์สารคดี  "The Last Heart Attack  (หัวใจล้มเหลวครั้งสุดท้าย)"  ที่เริ่มฉายในเดือนสิงหาคม ปี ค.ศ. 2011 ไว้ว่า หนังสือเล่มนี้ได้เปลี่ยนวิถีการบริโภคอาหารของคนทั่วโลก  รวมทั้งตัวคุณหมอคุปตะเองด้วย
การถือผิว
การถือผิวในประเทศแอฟริกาใต้ (Apartheid;, โดยเฉพาะภาษาอังกฤษแบบแอฟริกาใต้: , แอฟรีกานส์: aˈpartɦɛit; , ) เป็นระบบการแบ่งแยกกลุ่มคนต่างเชื้อชาติในแอฟริกาใต้และแอฟริกาตะวันตกเฉียงใต้ ออกจากกัน บังคับใช้โดยรัฐบาลของพรรคชาตินิยม ระหว่างปี ค.ศ. 1948-1994
การแบ่งแยกคนต่างเชื้อชาติในประเทศแอฟริกาใต้เริ่มต้นตั้งแต่ยุคล่าอาณานิคม แต่การกำหนดเป็นนโยบายแยกคนต่างผิวออกจากกันนี้ได้เป็นนโยบายของรัฐหลังจากการเลือกตั้งในปี ค.ศ. 1948 โดยแบ่งแยกพลเมืองในประเทศออกเป็นกลุ่มต่าง ๆ ได้แก่ พวกผิวดำ ผิวขาว ผิวสี และพวกอินเดีย ที่อยู่อาศัยของประชาชนจะต้องจัดแบ่งแยกกันและถูกบังคับให้โยกย้าย ชนผิวดำถูกกีดกันออกจากสถานะความเป็นพลเมือง ราวหนึ่งในสิบแยกตัวออกไปปกครองตนเอง เรียกว่า บันตูสถาน (Bantustan) ในจำนวนนี้มีการแยกตัวเป็นรัฐอิสระ 4 แห่ง การแบ่งแยกของรัฐบาลรวมไปถึงการกำหนดการศึกษา การรักษาพยาบาล บริการสาธารณะต่าง ๆ โดยที่คนผิวดำจะได้รับบริการที่ด้อยกว่าคนผิวขาว
การแบ่งแยกผิวนี้ทำให้เกิดความขัดแย้งภายในประเทศอย่างรุนแรง กลายเป็นการลุกฮือ ประท้วง และต่อต้านติดต่อกันจำนวนมาก ซึ่งถูกรัฐบาลสั่งปราบปรามและจำคุกบรรดาผู้นำขบวนการต่อต้านการแบ่งแยกผิวนี้เป็นจำนวนมาก ยิ่งการต่อต้านแผ่กระจายวงกว้างออกไปและรุนแรงขึ้นเพียงใด ฝ่ายปกครองก็ยิ่งตอบโต้ด้วยการกดดันและใช้กำลังรุนแรงมากขึ้นปานกัน
การปราบปรามการต่อต้านการเหยียดผิวเริ่มอ่อนแรงลงในช่วงคริสต์ทศวรรษ 1980 จนกระทั่งปี ค.ศ. 1990 ประธานาธิบดี เฟรเดอริก วิลเลิม เดอ แกลร์ก จึงได้เริ่มการเจรจาเพื่อยุติปัญหาการเหยียดผิว ต่อมาได้มีการเลือกตั้งแบบหลากชนชาติภายใต้ระบบประชาธิปไตยเป็นครั้งแรกในปี ค.ศ. 1994 ซึ่งผู้ชนะการเลือกตั้งคือพรรคสมัชชาแห่งชาติแอฟริกา โดยการนำของ เนลสัน มันเดลา แต่ร่องรอยของการเหยียดผิวยังคงส่งผลต่อนโยบายทางการเมืองและสังคมของประเทศแอฟริกาใต้อยู่
ไบแนนซ์
ไบแนนซ์ (Binance) เป็นกระดานแลกเปลี่ยนคริปโทเคอร์เรนซีที่ใหญ่ที่สุดในโลกตามปริมาณการซื้อขายคริปโทเคอร์เรนซี ก่อตั้งในปี พ.ศ. 2560 โดยชาวแคนาดาเชื้อสายจีน ฉางเผิง เจ้า ปัจจุบันจดทะเบียนที่หมู่เกาะเคย์แมน ฉางเผิง เจ้า เป็นโปรแกรมเมอร์พัฒนากระดานซื้อขายหลักทรัพย์ และเขาได้พัฒนาไบแนนซ์ โดยเริ่มต้นจากการที่จดทะเบียนในประเทศจีน แต่ภายหลังได้ย้ายออกจากประเทศเนื่องจากการเข้มงวดของรัฐบาลจีน
ปัจจุบันไบแนนซ์ถูกตรวจสอบโดยกระทรวงยุติธรรมสหรัฐในข้อหาฟอกเงินและหนีภาษี
ที่ลุ่มชื้นแฉะ
ที่ลุ่มชื้นแฉะ (marsh) เป็นพื้นที่ชุ่มน้ำที่เปิดโล่งมีไม้ล้มลุกขึ้นปกคลุมอยู่มากกว่าไม้ต้น มีน้ำท่วมขังอยู่ตลอดหรือมีน้ำท่วมขังตามฤดูกาล มีความลึกไม่มาก มักพบที่ลุ่มชนิดนี้บริเวณริมทะเลสาบและลำธารต่าง ๆ โดยเป็นพื้นที่รอยต่อระหว่างระบบนิเวศน้ำและบก ที่ลุ่มชื้นแฉะโดยทั่วไปมักมีพืชตระกูลหญ้า ขนาก หรือกกขึ้นปกคลุม หากมีพืชไม้เนื้อแข็งมักเป็นไม้พุ่มเตี้ย ลักษณะพืชพรรณเช่นนี้เป็นตัวจำแนกที่ลุ่มชื้นแฉะให้แตกต่างจากพื้นที่ชุ่มน้ำชนิดอื่น ๆ เช่น ที่ลุ่มน้ำขัง (มาบ) ซึ่งมีไม้ต้นขนาดกลางและใหญ่ขึ้นปกคลุม หรือไมร์ซึ่งมีการทับถมสะสมของซากพืชและมีสภาพเป็นกรด เป็นต้น
ความแตกต่างระหว่างที่ลุ่มชื้นแฉะและที่ลุ่มน้ำขัง
ที่ลุ่มน้ำขังและที่ลุ่มชื้นแฉะ เป็นพื้นที่ชุ่มน้ำที่ก่อตัวขึ้นตามแหล่งน้ำที่มีดินอุดมสมบูรณ์และเป็นดินน้ำท่วมขัง ที่ลุ่มชื้นแฉะ (marsh) เป็นพื้นที่ชุ่มน้ำซึ่งถูกน้ำท่วมอย่างต่อเนื่องหรือสม่ำเสมอโดยมีแหล่งน้ำอยู่ใกล้เคียง ซึ่งปกคลุมด้วยพืชพรรณประเภทไม้ล้มลุก หรือไม้พุ่มเตี้ย ที่ลุ่มน้ำขังเป็นพื้นที่ชุ่มน้ำที่ประกอบด้วยดินอิ่มตัวหรือน้ำนิ่ง และถูกปกคลุมด้วยไม้ยืนต้นที่ทนต่อน้ำ รวมทั้งไม้พุ่มต่าง ๆ
ประเภท
ประเภทของที่ลุ่มชื้นแฉะแตกต่างกันตามสภาพแวดล้อมทางภูมิศาสตร์ (ที่ตั้ง) และระดับความเค็มเป็นหลัก ปัจจัยทั้งสองมีอิทธิพลอย่างมากต่อช่วงและขอบเขตของชีวิตสัตว์และพืชที่สามารถอยู่รอดและขยายพันธุ์ในสภาพแวดล้อมนี้ ที่ลุ่มชื้นแฉะแบ่งเป็น 3 ประเภทหลัก ได้แก่ ที่ลุ่มชื้นแฉะชายฝั่ง, ที่ลุ่มชื้นแฉะน้ำจืด และที่ลุ่มชื้นแฉะน้ำท่วมถึง ทั้งสามประเภทนี้สามารถพบได้ทั่วโลกและแต่ละชนิดมีสิ่งมีชีวิตที่แตกต่างกัน
ที่ลุ่มชื้นแฉะชายฝั่ง
พบได้ทั่วโลกในละติจูดกลางถึงสูง ในทุกแนวชายฝั่งที่ได้รับการอนุรักษ์ และตั้งอยู่ใกล้กับแนวชายฝั่งมากพอที่จะผลกระทบจากการขึ้นลงของน้ำ มักถูกปกคลุมด้วยน้ำเป็นหย่อม ๆ ที่ลุ่มชื้นแฉะชายฝั่งก่อตัวเมื่ออัตราการสะสมของตะกอนมากกว่าอัตราที่ระดับการทรุดตัวของดิน พืชพรรณที่ขึ้นในพื้นที่มักเป็นพืชที่มีรากที่ปรับตัวอย่างเป็นพิเศษกับความเค็ม โดยเฉพาะจำพวกหญ้าที่ทนดินเค็ม
ที่ลุ่มชื้นแฉะชายฝั่งมักพบในลากูน ชะวากทะเล และสันดอนจะงอยด้านที่มีกำบัง (ด้านในอ่าว) โดยกระแสน้ำพัดพาอนุภาคเล็ก ๆ ไปรอบ ๆ ด้านดังกล่าวของสันดอนและตะกอนเริ่มก่อตัวขึ้น สภาพแวดล้อมทางภูมิศาสตร์แบบนี้ช่วยให้ที่ลุ่มชื้นแฉะชายฝั่งสามารถดูดซับสารอาหารส่วนเกินจากน้ำที่ไหลผ่านได้ก่อนที่จะถึงมหาสมุทรและชะวากทะเล ปัจจุบันที่ลุ่มชื้นแฉะชายฝั่งค่อย ๆ ลดจำนวนลงจากการพัฒนาชายฝั่งและการแผ่ขยายของเมืองอย่างมีนัยสำคัญ
ที่ลุ่มชื้นแฉะน้ำจืดท่วมถึง
แม้ว่าอาจจัดให้จะเป็นที่ลุ่มชื้นแฉะน้ำจืด แต่ที่ลุ่มชื้นแฉะประเภทนี้มักได้รับผลกระทบจากกระแสน้ำขึ้นลงจากทะเล อย่างไรก็ตามหากไม่นับผลจากความเครียดจากความเค็มแล้วความหลากหลายของพืชและสัตว์ที่อาศัยในที่ลุ่มชื้นแฉะน้ำจืดท่วมถึงจะสูงกว่าที่ลุ่มชื้นแฉะชายฝั่งมาก ภัยคุกคามที่ร้ายแรงที่สุดต่อที่ลุ่มชื้นแฉะน้ำจืดท่วมถึงคือขนาดที่เพิ่มขึ้นและมลภาวะของเมืองที่อยู่รายรอบ
ที่ลุ่มชื้นแฉะน้ำจืด
เป็นพื้นที่ชุ่มน้ำที่พบเห็นได้ทั่วไปในทวีปอเมริกาเหนือ ทั้งความหลากหลายของขนาดและที่ตั้งทางภูมิศาสตร์
ในประเทศไทย พบได้ที่บึงบอระเพ็ด
เซ็นเซ
เซ็นเซ มีความหมายตามตัวอักษรว่า "ผู้เกิดก่อน" ใช้เรียกตามหลังชื่อในภาษาญี่ปุ่น สำหรับอาจารย์ รวมถึงวิชาชีพอื่น เช่น แพทย์ ทนายความ นักการเมือง นักบวช ด้วย โดยจะใช้เรียกเพื่อให้เกียรติบุคคลนั้น
ไตรเมโทพริม
ไตรเมโทพริม (Trimethoprim) หรืออักษรย่อว่า TMP เป็นยาปฏิชีวนะที่ถูกใช้ส่วนใหญ่ในการรักษาภาวะติดเชื้อในกระเพราะปัสสาวะ การใช้อย่างอื่น รวมทั้งสำหรับภาวะติดเชื้อที่หูชั้นกลางและโรคท้องร่วงของนักเดินทาง(travelers' diarrhea) ด้วยซัลฟาเมทอกซาโซลหรือแดพโซน อาจจะถูกใช้สำหรับโรคปอดอักเสบจากเชื้อนิวโมซิสติส จิโรเวซิไอ ในผู้ติดเชื้อเอชไอวี/เอดส์ ป้อนยาด้วยทางปาก
ผลข้างเคียงที่พบบ่อย ได้แก่ อาการคลื่นไส้ การรับรู้รสชาติที่เปลี่ยนไป และผื่นขึ้น นาน ๆ ครั้งอาจจะส่งผลก่อให้เกิดปัญหาของเลือด เช่น เกล็ดเลือดหรือเม็ดเลือดขาวไม่เพียงพอ ไตรเมโทพริมอาจจะทำให้ไวต่อแสงแดด มีหลักฐานของอันตรายที่อาจจะเกิดขึ้นได้ในช่วงการตั้งครรภ์ในสัตว์บางตัว แต่ไม่ใช้ในมนุษย์ การทำงานโดยการปิดกั้นเมแทบอลิซึมของกรดโฟลิกผ่านไดไฮโดรโฟเลต รีดักเตสในแบคทีเรียบางชนิดซึ่งส่งผลทำให้พวกมันตาย
อักษรกลุ่มเกาะแคโรไลน์
อักษรกลุ่มเกาะแคโรไลน์ ใช้ในกลุ่มเกาะแคโรไลน์ในช่วง พ.ศ. 2500 ชื่อนี้เป็นชื่อเก่าของโวเลอาอีอะทอลล์ในหมู่เกาะไมโครนีเซียตอนกลาง สัญลักษณ์บางตัวมาจากอักษรละติน ใช้เขียนภาษาโวเลอาอี ซึ่งมีผู้พูด 1,600 คนในไวเลอาอีอะทอลล์
ไตรเมโทพริม
ไตรเมโทพริมถูกใช้เป็นครั้งแรกใน ค.ศ. 1962 อยู่ในบัญชีรายชื่อของกลุ่มยาที่จำเป็นในการรักษาขององค์การอนามัยโลก เหมาะสมที่จะใช้เป็นยาสามัย(Generic drugs)
สำนักงานตำรวจสหพันธ์ออสเตรเลีย
สำนักงานตำรวจสหพันธ์ออสเตรเลีย (Australian Federal Police; อักษรย่อ: AFP) เป็นหน่วยงานบังคับใช้กฎหมายสหพันธรัฐระดับชาติและหน่วยงานหลักของรัฐบาลออสเตรเลีย ที่มีบทบาทพิเศษในการสืบสวนอาชญากรรม และปกป้องความมั่นคงแห่งชาติของเครือรัฐออสเตรเลีย สำนักงานตำรวจสหพันธ์ออสเตรเลียเป็นหน่วยงานอิสระของกระทรวงมหาดไทย และรับผิดชอบต่อรัฐมนตรีว่าการกระทรวงมหาดไทย รวมถึงต้องรายงานต่อรัฐสภาออสเตรเลีย ณ เดือนตุลาคม ค.ศ. 2019 ผู้บัญชาการตำรวจสหพันธ์ออสเตรเลียคือรีซ เคอร์ชอว์ ซึ่งเดิมคือผู้บัญชาการตำรวจนอร์เทิร์นเทร์ริทอรี
ประวัติ
สำนักงานตำรวจสหพันธ์ออสเตรเลียได้รับการก่อตั้งขึ้นเมื่อวันที่ 19 ตุลาคม ค.ศ. 1979 ภายใต้[http://www.austlii.edu.au/au/legis/cth/consol_act/afpa1979225 พระราชบัญญัติสำนักงานตำรวจแห่งสหพันธรัฐออสเตรเลีย ค.ศ. 1979] หลังจากการควบรวมกิจการของอดีตตำรวจเครือรัฐออสเตรเลีย และตำรวจออสเตรเลียนแคพิทอลเทร์ริทอรี ตามมาด้วยการทบทวนความสามารถในการต่อต้านการก่อการร้ายของออสเตรเลียโดยเซอร์ โรเบิร์ต มาร์ก อดีตผู้บัญชาการตำรวจนครบาลในสหราชอาณาจักร ซึ่งได้รับมอบหมายจากรัฐบาลเฟรเซอร์ภายหลังเหตุระเบิดในฮิลตัน ค.ศ. 1978 ส่วนในเดือนพฤศจิกายน ค.ศ. 1979 สำนักงานปราบปรามยาเสพติดแห่งสหพันธ์ได้ย้ายไปยังหน่วยงานใหม่ ครั้นใน ค.ศ. 1984 ส่วนเสริ่มสำนักงานอารักขาของสำนักงานตำรวจสหพันธ์ออสเตรเลียได้แยกออกเป็นสำนักงานอารักขาออสเตรเลียภายใต้ราชการการบริหาร และต่อมาได้รับการควบคุมโดยฝ่ายอัยการสูงสุด ซึ่งหน่วยงานดังกล่าวได้ย้ายกลับไปที่สำนักงานตำรวจสหพันธ์ออสเตรเลียใน ค.ศ. 2004 และปัจจุบันเป็นที่รู้จักในชื่อกองบัญชาการอารักขาผู้เชี่ยวชาญพิเศษของสำนักงานตำรวจสหพันธ์ออสเตรเลีย หรือในชื่อ ‘หน่วยเครื่องแบบอารักขา’ ภายใน
การกำกับดูแล
คณะกรรมการร่วมของรัฐสภาว่าด้วยการบังคับใช้กฎหมาย ซึ่งเป็นคณะกรรมการร่วมของสมาชิกสภาผู้แทนราษฎรและวุฒิสภาออสเตรเลีย มีหน้าที่รับผิดชอบในการกำกับดูแลสำนักงานตำรวจสหพันธ์ออสเตรเลีย และคณะกรรมการอาชญากรรมออสเตรเลีย
ส่วนคณะกรรมาธิการออสเตรเลียเพื่อความถูกต้องและชอบธรรมในการบังคับใช้กฎหมาย (ACLEI) และสำนักงานคณะกรรมการเพื่อความถูกต้องและชอบธรรม ที่แยกจากกัน มีหน้าที่สอบสวนประเด็นที่เกี่ยวข้องกับการทุจริตในการบังคับใช้กฎหมายในประเทศออสเตรเลีย ในสำนักงานตำรวจสหพันธ์ออสเตรเลีย และหน่วยงานอื่น ๆ
เส้นเมริเดียนที่ 10 องศาตะวันตก
เส้นเมริเดียนที่ 10 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก มหาสมุทรแอตแลนติก ไอร์แลนด์ ทวีปแอฟริกา มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 10 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 170 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 10 องศาตะวันตกลากผ่านพื้นที่ดังนี้:
! scope="col" width="125" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | มหาสมุทรแอตแลนติก ! scope="row" | 🇮🇪 ! scope="row" style="background:#b0e0e6;" | มหาสมุทรแอตแลนติก ! scope="row" | 🇮🇪 ! scope="row" style="background:#b0e0e6;" | มหาสมุทรแอตแลนติก ! scope="row" | 🇲🇦 ! scope="row" | เวสเทิร์นสะฮารา ! scope="row" | undefined ! scope="row" | undefined ! scope="row" | 🇬🇳 ! scope="row" | 🇱🇷 ! scope="row" style="background:#b0e0e6;" | มหาสมุทรแอตแลนติก ! scope="row" | 🇸🇭 ! scope="row" style="background:#b0e0e6;" | มหาสมุทรแอตแลนติก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ซีโบเนโล อึมโงเมตูลู
สมเด็จพระราชินีลาอึมบีกีซา (16 มิถุนายน พ.ศ. 2512) หรือพระนามาภิไธยเดิมว่า ซีโบเนโล อึมโงเมตูลู เป็นหนึ่งในสมเด็จพระราชินีในสมเด็จพระราชาธิบดีอึมสวาตีที่ 3 แห่งสวาซิแลนด์
พระราชประวัติ
พระองค์เป็นธิดาของอึมบีกีซา อึมโงเมตูลู (Mbikiza Mngometulu) หรือเพอร์ซี อึมโงเมตูลู (Percy Mngomezulu) หนึ่งในบุรุษผิวสีที่ประสบความสำเร็จจากการเป็นทนาย พระองค์พระราชสมภพนอกสวาซิแลนด์ ครั้นเจริญพระชันษาจึงเข้าศึกษาต่อในอึมบาบานี แม้จะพระราชสมภพนอกประเทศแต่พระองค์ก็ทรงกล่าวอย่างภาคภูมิว่าพระองค์เป็นชาวสวาซิแลนด์
พระองค์อภิเษกสมรสกับสมเด็จพระราชาธิบดีอึมสวาตีที่ 3 หลังมีพระปฏิสันถารมาตั้งแต่ทรงเยาว์ชันษา หลังอภิเษกสมรสจึงได้พระปรมาภิไธยว่า ลาอึมบีกีซา ตามนามบิดาและเจ้าเป็นพระราชินีองค์ที่สาม ทั้งสองมีพระราชโอรส-ธิดาด้วยกันสองพระองค์ ได้แก่ เจ้าหญิงซีคันยีโซและเจ้าชายลินดานี แม้พระราชสวามีจะมีพระมเหสีจำนวนมากตามพระราชประเพณี แต่สมเด็จพระราชินีลาอึมบีกีซาถือเป็นพระมเหสีที่โดดเด่นที่สุด และมักปรากฏพระองค์ร่วมกับพระราชสวามีขณะประกอบพระราชกรณียกิจต่างประเทศ ทั้งยังโดดเด่นในเรื่องฉลองพระองค์ที่ทรงได้อย่างเหมาะสมและทรงงามจนเป็นที่กล่าวถึง
สมเด็จพระราชินีลาอึมบีกีซาประกอบพระราชกรณียกิจในการก่อตั้งโครงการพระราชดำริเพื่อต่อต้านโรคเอดส์ หรือ รีกา (Royal Initiative to Combat AIDS – RICA) โดยทรงนำรายได้จากการขายเพลงสวาซิแลนด์ แอฟริกาใต้ หรือศิลปินต่างประเทศอื่น ๆ มาช่วยเหลือผู้ป่วยโรคเอดส์
ซูบารุ เลโอเน่
Subaru Leone เป็น คอมแพ็คคาร์ ที่ขึ้นสายการผลิตช่วงปี 1971 ถึง 1994. คำว่า "leone" มีความหมายในภาษา Italian ว่า สิงโต. ส่งออกมาทำตลาดแทนที่ FF-1 G Subaru Leone ผลิตออกมาทั้งหมด 3 โมเดล และ "leone" ยังถือว่าเป็นต้นตระกูลของ Subaru Impreza อีกด้วย. Subaru Leoneทุกโมเดล มาพร้อมกับเครื่องยนแบบ บ็อกเซอร์ และมีระบบขับเคลื่อน 4 ล้อ เป็นตัวเลือกเสริมอีกด้วย.
โมเดลแรก
Subaru Leone โมเดลแรก ถูกผลิตขึ้นตั้งแต่ปี 1971-1981 รู้จักในชื่ออื่นคือ Subaru 1400 และ Subaru 1600 รูปแบบตัวถัง 4 แบบคือ คูเป้,ซีดาน,สเตชันวากอน และ กระบะตอนเดียว รูปแบบเครื่องยนต์ 1.2 L EA64 OHV, 1.4 L EA63 OHV , 1.6 L EA71 OHV ระบบส่งกำลัง 4-จังหวะ , แมนนวล5-จังหวะ แมนนวล , 3-จังหวะ ออโตเมติก รูปแบบ เครื่องยนต์วางหน้า ขับเคลื่อนล้อหน้า มีระบบขับเคลื่อน 4 ล้อ เป็นตัวเลือกเสริม ขนาดตัวถัง ความยาวรวม= 3995 mm ความกว้างโดยรวม= 1500 mm ความสูง= 1385 mm ระยะฐานล้อ= 2455 mm น้ำหนังรถเปล่า= 775 kg
Subaru Leone โมเดลแรก เปิดตัวในวันที่ 7 ตุลาคม 1971 ในเดือนกันยายน 1972 ซูบารุได้เปิดตัวรุ่น สเตชันวากอน ที่ใช้ขับเคลื่อน 4 ล้อ สำหรับประเทศญี่ปุ่นเท่านั้น
ในช่วงที่ซูบารุ เข้าเป็นพันธมิตรกับ นิสสัน การปรากฏตัวของ Leone รุ่นใหม่ที่ออกแบบโดยนิสสัน ให้ตัวรถมีด้านหน้าที่ยาวและท้ายสั้น ในรุ่น Subaru Leone 1400RX coupéเป็นหนึ่งในรถยนต์ญี่ปุ่นรุ่นแรกๆที่มาพร้อมกับระบบดิสก์เบรกแบบสี่ล้อ
Subaru Leone รุ่นแรกมาพร้อมเครื่องยนต์ระบบ OHV ขนาด 1.2 และ 1.4 ลิตร และ มาพร้อมเกียร์แมนนวล 4 สปีด และ 5 สปีด เกียร์ออโต้ถูกเพิ่มเข้ามาในช่วงปลายปี 1975 และ เพิ่มรุ่น 1.6 ลิตร ในปี1976
โมเดลที่2
Subaru Leone โมเดลที่ 2 ขึ้นสายการผลิตปี 1979-1989 (BRAT ผลิตจนถึงปี 1993) รูปแบบตัวถัง 5 แบบคือ คูเป้,แฮ็ทแบ็ค,ซีดาน,สเตชันวากอน และ กระบะตอนเดียว รูปแบบเครื่องยนต์ 1.6 ลิตร OHV EA71, 1.8 ลิตร OHV EA81 และ 1.8 ลิตร เทอร์โบ OHV EA81T ระบบส่งกำลัง 4-จังหวะ แมนนวล , 5-จังหวะ แมนนวล , 3-จังหวะ ออโตเมติก รูปแบบ เครื่องยนต์วางหน้า ขับเคลื่อนล้อหน้า มีระบบขับเคลื่อน 4 ล้อ เป็นตัวเลือกเสริม ขนาดตัวถัง ความยาวรวม= 3980 mm ความกว้างโดยรวม= 1620 mm ความสูง= 1415 mm ระยะฐานล้อ= 2370 mm น้ำหนังรถเปล่า= 930 kg
ในเดือนมิถุนายน 1979 ซูบารุเปิดตัว Leone โมเดลใหม่ ด้วยรุ่น คูเป้ ซีดาน สเตชันวากอน และ แฮ็ทแบ็ค มีแค่โมเดลแฮ็ทแบ็คนี้เท่านั้นเปิดตัวในอเมริกาช้าไป 1 ปีคือปี1980.
ในโมเดลที่2นี้ จะมาพร้อมเกียร์ 4WD แบบเลือกได้ 2 โหมด คือ Lo และ Hi โดยใช้สวิตช์ไฟฟ้าควบคุมจากในรถเพื่อให้ผู้ขับขี่ปรับเปลี่ยนโหมดได้อย่างสะดวก.ในเดือนพฤศจิกายนปี 1981 ซูบารุ ประเทศญี่ปุ่น ได้เปิดตัวรถขับเคลื่อน 4 ล้อที่ใช้เกียร์ออโตเมติกที่มาพร้อมคลัชเปียกแบบไฮดรอลิคหลายแผ่นซ้อน โมเดลแรกของโลก
เครื่องยนต์ขนาด 1.8 ลิตร รุ่นใหม่ รหัส EA81 ถูกเปิดตัวในปี 1980 และในเดือนพฤศจิกายนปี 1983 ก็ได้เพิ่มรุ่น เทอร์โบ ที่มาพร้อมกับระบบหัวฉีดรุ่นใหม่ ที่มีระบบจ่ายไอดีแบบหลายพอร์ตเป็นตัวเลือกเสริมด้วย.โดยถูกเพิ่มในรุ่น BRAT ก็คือตัวที่เป็นกระบะตอนเดียวนั่นเอง และ ในรุ่น สเตชันวากอน โดยมีชื่อเรียกว่า เทอร์โบวากอน ทั้งคู่มาพร้อมกับเกียร์ออโตเมติกที่มีอัตราทดเกียร์ 3.70 โดยมีแค่ซูบารุเท่านั้นที่ทำได้ในเวลานั้น.ในประเทศญี่ปุ่นได้นำเสนอรุ่นสูงสุดคือ 1800 GTS เป็นครั้งแรกของรถ ซูบารุ ที่มาพร้อม เครื่องปรับอากาศ กระจกไฟฟ้าและพวงมาลัยเพาเวอร์.
Leone โมเดลที่2นี้ถูกยุติการผลิตในปี 1985 เหลื่อแค่รุ่นแฮ็ทแบ็คที่ถูกผลิตจนถึงปี 1989 และ BRAT ถูกผลิตจนถึงปี 1993.
โมเดลที่3
Subaru Leone โมเดลที่ 3 ขึ้นสายการผลิตปี 1984–1994 มีรูปแบบตัวถัง 3 แบบคือ ลิฟท์แบ็ค, ซีดาน และ สเตชันวากอน รูปแบบเครื่องยนต์ 1.3 ลิตร EA65 OHV , 1.6 ลิตร EA71 OHV , 1.8 ลิตร EA82 SOHC และ 1.8 ลิตร EA82T เทอร์โบ SOHC ระบบส่งกำลัง 3-จังหวะ ออโตเมติก , 4-จังหวะ ออโตเมติก , 4-จังหวะ แมนนวล , 5-จังหวะ แมนนวล , 5-speed Dual Range manual with Differential Lock รูปแบบ เครื่องยนต์วางหน้า ขับเคลื่อนล้อหน้า มีระบบขับเคลื่อน 4 ล้อ เป็นตัวเลือกเสริม ขนาดตัวถัง ความยาวรวม= 4435 mm ความกว้างโดยรวม= 1660 mm ความสูง= 1335 mm ระยะฐานล้อ= 2470 mm น้ำหนังรถเปล่า= 1060 kg
วันที่ 16 กรกฎาคม 1984 Subaru Leone โมเดลที่3 ก็ได้ถูกเปิดตัวในขณะที่โมเดลที่สองยังถูกผลิตออกมาอยู่ โมเดลที่3นี้ เปิดตัวต้วยรุ่น ซีดาน ลิฟท์แบ็ค และ สเตชันวากอน โดยรุ่นสเตชันวากอนได้ถูกเปิดตัวในอเมริกาช้ากว่า คือ เปิดตัวในปี 1985 .ในทวีปอเมริกาเหนือ เครื่องยนต์ 1.6 ลิตรถูกถอดออกจากสายการผลิต เนื่องจากมีเรี่ยวแรงที่น้อยเกินไป และถูกแทนที่ด้วยเครื่องยนต์ 1.8 ลิตร.
Leone รุ่น3ประตูถูกผลิตจำนวนน้อยมากเพียงแค่ 2600 คันในช่วงปี 1987-1989 ปัจจุบัน กลายเป็นรุ่นที่หายาก และเป็นที่ต้องการของนักสะสมหลายต่อหลายคน.
ปัจจุบันถึงแม้ Subaru Leone จะถูกยุติสายการผลิตไปแล้ว แต่Subaru Leoneก็สร้างมาตรฐานให้กับรถยนต์ ซูบารุ รุ่นหลังๆเช่น ระบบกันสะเทือนแบบอิสระทั้ง 4 ล้อ ระบบดิสก์เบรก 4 ล้อ ระบบขับเคลื่อน 4 ล้อ และอีกหลายระบบ.
Subaru Leone ถูกแทนที่ด้วย Subaru Impreza.
เซ็นเซ (แก้ความกำกวม)
เซ็นเซ อาจหมายถึง
วอลเลย์บอลหญิงชิงแชมป์โลก รุ่นอายุไม่เกิน 23 ปี 2013
วอลเลย์บอลหญิงชิงแชมป์โลก รุ่นอายุไม่เกิน 23 ปี 2013 (2013 FIVB Volleyball Women's U23 World Championship) จัดขึ้นในตีฮัวนาและเม็กซิกาลี ประเทศเม็กซิโก จัดขึ้นทั้งหมด 7 วัน ตั้งแต่วันที่ 5–12 ตุลาคม ค.ศ. 2013 เป็นครั้งแรกของการแข่งขัน ประเทศจีนได้รับรางวัลชนะเลิศและ เหยา ตี้ ได้รับรางวัลผู้เล่นทรงคุณค่า
เกณฑ์การแข่งขัน
การแข่งขันจะมีทั้งหมด 12 ทีมจะถูกแบ่งออกเป็น 2 กลุ่ม กลุ่มละ 6 ทีม จะแข่งขันในรูปแบบพบกันหมด 2 ทีมแรกของแต่ละกลุ่มจะผ่านเข้าสู่รอบรองชนะเลิศ สิทธิ์ในการเข้าร่วมแข่งขันประกอบไปด้วย 2 ประเทศของแต่ละสมาพันธ์, ประเทศเจ้าภาพเม็กซิโก และประเทศที่มีอันดับโลกสูงสุด (สหรัฐอเมริกา)
ทีมที่ผ่านการคัดเลือก
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม การคัดเลือกขึ้นอยู่กับดุลยพินิจของแต่ละสมาพันธ์
การแบ่งกลุ่ม
การจับฉลากแบ่งกลุ่มของแต่ละกลุ่มโดยใช้วิธีสลับฟันปลาจากอันดับโลกทีมชาติชุดใหญ่ ณ เดือนตุลาคม ค.ศ. 2013
เติงกูฮัซซานัล อิบราฮิม อาลัม ชะฮ์
เตงกู ฮัสซานัล อิบราฮิม อาลัม ชาห์ อิบนี สุลต่าน อับดุลลาห์ ริ‘อายาตุดดิน อัล-มุสตาฟา บิลลาห์ ชาห์ (ประสูติเมื่อวันที่ 17 กันยายน พ.ศ. 2538 ณ โรงพยาบาลเตงกู อัมปวนอัฟซาน เมืองกวนตัน รัฐปะหัง)ทรงเป็นมกุฎราชกุมารและผู้สำเร็จราชการแทนพระองค์แห่งรัฐปะหังใน สมเด็จพระราชาธิบดีอับดุลละฮ์แห่งปะหังและสมเด็จพระราชินีตุนกู อาซีซะฮ์ อามีนะฮ์.
การศึกษา
เตงกู ฮัสซานัล ชาห์ เริ่มการศึกษาที่โรงเรียนประถมเซนต์ โทมัส ตั้งแต่ปี พ.ศ. 2545 ถึง 2547 จากนั้นทรงศึกษาต่อยังต่างประเทศที่โรงเรียนประถมเชอร์เบิร์น ประเทศอังกฤษในปี พ.ศ. 2548 ถึง 2550 ก่อนจะเสด็จไปทรงศึกษาต่อที่โรงเรียนมัธยมเซนต์โทมัสในปี พ.ศ. 2550 ถึง 2555 และหลังจากนั้นทรงศึกษาที่มหาวิทยาลัยนอตติงแฮมหลังจากนั้น
ในเดือนพฤษภาคม พ.ศ. 2561 เตงกู ฮัสซานัล ทรงสำเร็จสำเร็จการศึกษาปริญญาตรีด้านความสัมพันธ์ระหว่างประเทศจากโรงเรียนการทูตและความสัมพันธ์ระหว่างประเทศแห่งเจนีวา สวิตเซอร์แลนด์ (Geneva School of Diplomacy and International Relations). อีกทั้งพระองค์ยังทรงสำเร็จการศึกษาการฝึกวิชาทหารที่ โรงเรียนนายร้อยทหารบกแซนด์เฮิสต์ สหราชอาณาจักร เป็นระยะเวลา 44 สัปดาห์
เมื่อวันที่ 13 กันยายน พ.ศ. 2565 พระองค์ทรงศึกษาต่อในระดับบัณฑิตศึกษาที่สำนักนโยบายสาธารณะ ลี กวน ยิว (Lee Kuan Yew School of Public Policy)มหาวิทยาลัยแห่งชาติสิงคโปร์ (National University of Singapore: NUS)
ราชตระกูล
เตงกู ฮัสซานัล ชาห์ สืบเชื้อสายในตระกูลซึ่งมีราชวงศ์ปะหัง (พระราชบิดา) และราชวงศ์ยะโฮร์ (พระราชมารดา) พระองค์เป็นพระราชนัดดาของสุลต่านองค์ที่ 5 แห่งรัฐปะหัง สมเด็จพระราชาธิบดีฮัจญี อาห์หมัด ชาห์ และเติงกู อัมปวน เติงกู ฮัจจะฮ์ อัฟซัน ในด้านพระราชมารดา พระองค์เป็นพระราชนัดดาของสุลต่านองค์ที่ 4 แห่งยะโฮร์ สมเด็จพระราชาธิบดีอิสกันดาร์ และเอนเช เบซาร์ ฮาจาห์ คัลซัม (โจเซฟีน รูบี เรวอร์โรว)
เติงกู ฮัสซานัลยังเป็นพระภาดา(ลูกพี่ลูกน้อง)และพระราชนัดดาของสุลต่านอิบราฮิม อิสกันดาร์ และสุลต่านอิบราฮิม อิสมาอิล สุลต่านแห่งยะโฮร์องค์ปัจจุบัน
รัชทายาท
เตงกู ฮัสซานัล ทรงได้รับการประกาศให้เป็นผู้บัญชาการทหารสูงสุดของรัฐปะหัง เมื่อวันที่ 18 มิถุนายน พ.ศ.2561.
หลังจากพระราชบิดาของพระองค์ขึ้นครองบัลลังก์ในฐานะสุลต่านปะหังองค์ที่ 6 เตงกู ฮัสซัานัลได้รับแต่งตั้งให้เป็นมกุฎราชกุมารแห่งรัฐปะหัง ซึ่งได้ทรงขึ้นมาดำรงตำแหน่งเมื่อวันที่ 29 มกราคม พ.ศ. 2562.
เม่นใหญ่
เม่นใหญ่ เป็นสัตว์เลี้ยงลูกด้วยนมในสกุล Hystrix (/ฮิส-ทริก/) เป็นสัตว์ฟันแทะ จำพวกเม่น ในวงศ์เม่นโลกเก่า (Hystricidae)
จัดเป็นเม่นขนาดใหญ่ หนามยาวและแหลมแข็ง กระจายพันธุ์ในภูมิภาคเอเชียและแอฟริกา โดยเม่นสกุลนี้สามารถย้อนเผ่าพันธุ์ไปได้ไกลถึงยุคไมโอซีนในแอฟริกา
วัดเขมาภิรตารามราชวรวิหาร
วัดเขมาภิรตาราม เป็นวัดโบราณ สร้างสมัยอยุธยาหรือก่อนสมัยอยุธยา พระเจ้าอู่ทองทรงบูรณปฏิสังขรณ์เป็นวัดหลวงในสมัยอยุธยา ในสมัยรัตนโกสินทร์ วัดเขมาภิรตารามเป็นวัดที่อยู่ในสังกัดบัญชีกฐินหลวงของสมเด็จพระบวรราชเจ้ามหาเสนานุรักษ์ เดิมเรียกว่า วัดเขมา บางครั้งเรียกว่า "วัดเข็นมา" (คำว่า เขมา มีความหมายว่า ความเกษมสุข ความพ้นจากเครื่องห่วงใย ความปลอดจากกังวลทั้งหลาย)
ในรัชสมัยพระบาทสมเด็จพระพุทธเลิศหล้านภาลัย สมเด็จพระศรีสุริเยนทราบรมราชินีโปรดให้สมเด็จเจ้าฟ้ามงกุฎพระราชโอรส (ซึ่งต่อมาได้เสด็จขึ้นครองราชสมบัติเป็นพระบาทสมเด็จพระจอมเกล้าเจ้าอยู่หัว) เสด็จไปเฝ้าสมเด็จพระบวรราชเจ้ามหาเสนานุรักษ์ เพื่อกราบทูลขอวัดเขมาเป็นวัดสำหรับกฐินในสมเด็จพระศรีสุริเยนทราบรมราชินี จากนั้นได้ทรงบริจาคพระราชทรัพย์บูรณปฏิสังขรณ์วัดเขมาพร้อมกับอัญเชิญพระพุทธรูปหล่อเก่าแก่จากพระราชวังจันทรเกษมที่อยุธยามาประดิษฐานเป็นพระประธานในพระอุโบสถ และมีการฉลองใน พ.ศ. 2371 ต่อมาในรัชสมัยพระบาทสมเด็จพระจอมเกล้าเจ้าอยู่หัว พระองค์ทรงบูรณปฏิสังขรณ์เพื่อฉลองพระคุณสมเด็จพระบรมราชชนนี แล้วพระราชทานนามเพิ่มว่า วัดเขมาภิรตาราม
ลำดับเจ้าอาวาส
รายนามเจ้าอาวาสเท่าที่สืบได้ มีดังนี้
PL
PL, Pl, pl (พีแอล) สามารถหมายถึง
เส้นขนานที่ 59 องศาเหนือ
เส้นขนานที่ 59 องศาเหนือ คือวงกลมละติจูดที่ 59 องศา ด้านเหนือของระนาบศูนย์สูตรโลก เส้นนี้ลากผ่านทวีปยุโรป ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 59° เหนือลากผ่านพื้นที่ดังนี้:
ATC รหัส C07
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
C07BG Alpha and beta blocking agents and thiazides
C07BG01 Labetalol and thiazides
พระอำนวยเนติพจน์ (เลื่อง โรจนกุล)
อำมาตย์ตรี พระอำนวยเนติพจน์ (3 กรกฎาคม พ.ศ. 2398 – 25 กุมภาพันธ์ พ.ศ. 2471) เดิมชื่อ เลื่อง หรือ เนื่อง เป็นอดีตผู้พิพากษาหัวหน้าศาลจังหวัด อดีตข้าราชการฝ่ายตุลาการ กระทรวงยุติธรรม สมัยปลายรัชกาล ที่ 5 ถึงรัชกาลที่ 6
ประวัติ
พระอำนวยเนติพจน์ (เลื่อง) เกิดวันที่ 3 กรกฎาคม พ.ศ. 2398 มีนิวาสสถานเดิมอยู่ที่วังหลัง แขวงบ้านช่างหล่อ (จังหวัดธนบุรี) บิดาชื่ออู่ โรจนกุล บุตรชื่อ รองอำมาตย์ตรี ลือ โรจนกุล เมื่อมีอายุครบ 17 ปีบริบูรณ์เมื่อ พ.ศ. 2415 ได้บวชเป็นสามเณรศึกษาเล่าเรียนภาษาบาลีกับเจ้าอาวาสที่วัดอมรินทรารามวรวิหาร เขตบางกอกน้อย จังหวัดพระนคร แล้วจึงอุปสมบทเป็นพระภิกษุอยู่ที่วัดแห่งนี้ มีสมณศักดิ์เป็น พระใบฎีกา (เลื่อง) ในคราวนั้นจึงได้เข้าแปลพระปริยัติธรรมที่พระที่นั่งพุทไธสวรรย์ พระราชวังบวรสถานมงคล จนกระทั้งสอบได้เปรียญธรรม 3 ประโยคเมื่อปีมะเมีย พ.ศ. 2425 ต่อมาจึงสอบได้เปรียญธรรม 4 ประโยค เมื่อบวชได้ 6 พรรษา จึงลาอุปสมบทแล้วเข้ารับราชการ
ด้านราชการ
เมื่อ พ.ศ. 2434 เริ่มรับราชการเป็นเสมียนฝึกหัดที่กรมลูกขุนศาลฎีกา ต่อมาได้เลื่อนขึ้นเป็นเสมียนกระทรวงยุติธรรมเมื่อ พ.ศ.2435 ครั้งนั้นพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงพระกรุณาโปรดเกล้าฯ พระราชทานบรรดาศักดิ์อดีตพระใบฎีกา (เลื่อง) เป็น ขุนกิจวิจารณ (เลื่อง)
เมื่อ พ.ศ. 2440 ได้เป็นเสมียนรัฐมนตรี ต่อมาพระเจ้าบรมวงศ์เธอ กรมหลวงราชบุรีดิเรกฤทธิ์ ทรงมีดำริให้จัดตั้งโรงเรียนกฎหมายขึ้น ขุนกิจวิจารณ (เลื่อง) ได้เข้าเรียนวิชากฏหมายโดยมีกรมหมื่นราชบุรีดิเรกฤทธิ์ (พระอิสริยยศในขณะนั้น) ทรงเป็นผู้สอนวิชากฏหมายอยู่ในขณะนั้น ครั้นมีการสอบไล่ปรากฏว่าขุนกิจวิจารณ (เลื่อง) สอบไล่วิชากฏหมายได้ในการสอบไล่ครั้งที่สอง นับว่ามีน้อยคนนักที่สอบไล่ผ่านได้
เมื่อ พ.ศ. 2440 มีการจัดตั้งมณฑลเทศาภิบาลมีกองข้าหลวงพิเศษขึ้น พระเจ้าบรมวงศ์เธอ กรมขุนมรุพงษ์ศิริพัฒน์ โปรดให้ขุนกิจวิจารณ (เลื่อง) เป็นผู้พิพากษาศาลเมืองลพบุรี ตั้งแต่ พ.ศ. 2441 ต่อมาได้รับพระราชทานบรรดาศักดิ์เป็น ขุนชำนาญนิติศาสตร์ (เลื่อง) ตำแหน่งผู้พิพากษารองที่ศาลเมืองหล่มสัก มณฑลเพชรบูรณ์ ตั้งแต่ พ.ศ. 2442 เป็นต้นไป และปีเดียวกันนี้ได้รับพระราชทานยศและเลื่อนบรรดาศักดิ์เป็น หลวงอำนวยเนติพจน์ (เลื่อง) ปรากฏในบัญชี ''ตำแหน่งข้าราชการ กระทรวงยุติธรรม ปี ร.ศ. 125''
เมื่อ พ.ศ. 2445 ได้เลื่อนขึ้นเป็นผู้พิพากษาและย้ายราชการเป็นเป็นผู้พิพากษาศาลจังหวัดไชยา เมืองไชยา มณฑลชุมพร (ปัจจุบันคือ จ.สุราษฎร์ธานี)
เมื่อ พ.ศ. 2455 หลวงอำนวยเนติพจน์ (เลื่อง) ย้ายไปเป็นผู้พิพากษาศาลจังหวัดระนอง ครั้นรับราชการเป็นผู้พิพากษาได้ 10 ปีเศษ จึงได้ทรงพระกรุณาโปรดเกล้าฯ เลื่อนตำแหน่งขึ้นเป็น ผู้พิพากษาหัวหน้าศาลมลฑลนครสวรรค์ และต่อมาย้ายไปเป็นผู้พิพากษาหัวหน้าศาลจังหวัดปทุมธานี ตั้งแต่ พ.ศ. 2455 เป็นต้นไป (ปัจจุบันคือศาลจังหวัดธัญบุรี สำนักงานศาลยุติธรรมภาค 1) มีบรรดาศักดิ์สุดท้ายเป็น พระอำนวยเนติพจน์ (เลื่อง) รับราชการจนกระทั่งอายุ 62 ปี  จึงกราบถวายบังคมลาออกจากราชการ และถึงแก่อนิจกรรมเมื่อเมื่อวันที่ 25 กุมภาพันธ์ พ.ศ. 2471 ด้วยโรคฝีในลำไส้หรือโรคชรา สิริอายุรวมได้ 73 ปี
ด้านการสนับสนุนการศึกษา
เมื่อ พ.ศ. 2450 พระบาทสมเด็จพระจุลจอมเกล้าเจ้าอยู่หัว ทรงปฏิรูปการศึกษาตามนโยบายการจัดการศึกษาของชาติ พระอำนวยเนติพจน์ (เลื่อง) มีบทบาทในการสนับสนุนการจัดตั้งโรงเรียนสอนหนังสือตามหัวเมืองต่างๆ เช่น การสมทบทุนทรัพย์เพื่อตั้งโรงเรียนสอนหนังสือ วัดฤทธิ์ศิริราษฎร์เจริญธรรม (วัดบ้านสวน)   จ.สุโขทัย เป็นต้น
อ้างอิง
เชิงอรรถ
บรรณาณุกรม
โบรดิโมพริม
โบรดิโมพริม (brodimoprim)
การพิสูจน์เชิงคณิตศาสตร์
ในคณิตศาสตร์ การพิสูจน์เชิงคณิตศาสตร์ (Mathematical Proof) คือการแสดงให้เห็นว่า ถ้าหากประพจน์ (หรือในบางกรณีเป็นสัจพจน์) บางอย่างเป็นจริงแล้ว ประพจน์ทางคณิตศาสตร์เป็นผลจากสมมุติฐานดังกล่าวที่จะต้องเป็นจริงด้วย เราจะเห็นได้ว่าการพิสูจน์เป็นการให้เหตุผลเชิงนิรนัย (deductive reasoning) มากกว่าที่จะเป็นการให้เหตุผลเชิงอุปนัย (inductive reasoning) หรือได้จากการวิพากษ์เชิงประจักษ์ หรือ ได้โดยจากประสบการณ์หรือการทดลอง (empirical argument) การพิสูจน์เชิงคณิตศาสตร์นั้น ต้องแสดงให้เห็นให้ได้ว่าประพจน์ที่เรากำลังพิสูจน์นั้นต้องเป็นจริงในทุกกรณี ซึ่งในกรณีที่ง่ายที่สุดอาจทำได้โดยการจำแนกให้เห็นทุกกรณีที่เป็นไปได้ และแสดงให้เห็นแต่ละกรณีนั้นเป็นจริงอย่างไร ไม่ใช่เพียงแค่แจกแจงแต่กรณีที่เราสามารถยืนยันได้เท่านั้น ในทางกลับกัน ประพจน์ที่ถูกเชื่อกันว่าเป็นจริง โดยที่เรายังหาวิธีพิสูจน์ไม่ได้เราเรียก ประพจน์เช่นนี้ว่า ข้อความคาดการณ์ (conjecture) เช่น ข้อความคาดการณ์ของโกลด์บาค (Goldbach's conjecture) และ สมมุติฐานของรีมันน์ (Riemann hypothesis) เป็นต้น
การพิสูจน์นั้นใช้ประโยชน์จากตรรกศาสตร์ซึ่งมักเป็นภาษาที่รัดกุมแต่ในบางครั้งก็มักจะใช้ภาษาที่เกิดขึ้นตามธรรมชาติเพื่อการสื่อสารหรือ ภาษาธรรมชาติ (natural language) ในการอธิบายด้วยซึ่งก่อให้เกิดความกำกวม
การพิสูจน์ตรง
การพิสูจน์ตรง ข้อสรุปได้จากนำผลลัพธ์จากสัจพจน์ นิยาม และทฤษฎีบทก่อนหน้า การพิสูจน์ตรงใช้ยืนยันว่าผลรวมของจำนวนเต็มคู่สองจำนวนเป็นจำนวนคู่
การพิสูจน์นี้ใช้นิยามจำนวนเต็มคู่ สมบัติของการปิดของจำนวนเต็มภายใต้การบวกและการคูณ และ สมบัติการแจกแจง
การพิสูจน์โดยการอุปนัยเชิงคณิตศาสตร์
การพิสูจน์โดยการอุปนัยไม่เหมือนกับการให้เหตุผลแบบอุปนัยเชิงตรรกศาสตร์ แม้ว่าแนวคิดรวบยอดจะคล้ายกัน การพิสูจน์แบบนี้ มีการพิสูจน์ "ขั้นฐาน" หนึ่งประพจน์ และพิสูจน์ "กฎการอุปนัย" ที่กล่าวว่าถ้ากรณีใดกรณีหนึ่งเป็นจริงแล้วกรณีอื่นก็เป็นจริง เมื่อใช้กฎการอุปนัยซ้ำหลายครั้ง จาก "ขั้นฐาน" ที่พิสูจน์แยกกัน นำมาพิสูจน์กรณีอื่น ๆ เป็นอนันต์กรณี เพราะว่าขั้นฐานเป็นจริง กรณีอื่น ๆ อีกอนันต์กรณีก็ต้องเป็นจริง แม้ว่าเราไม่สามารถพิสูจน์กรณีทั้งหมดโดยตรงได้ เพราะมีเป็นอนันต์ ส่วนหนึ่งของการอุปนัยคือ การลดหลั่นอนันต์ (infinite descent) สามารถใช้พิสูจน์ความเป็นอตรรกยะของ √2
การใช้งานโดยทั่วไปโดยอุปนัยเชิงคณิตศาสตร์คือพิสูจน์ว่าสมบัติอย่างหนึ่งที่เป็นจริงกับจำนวนหนึ่งเป็นจริงกับจำนวนนับทุกจำนวน: ให้
N = {1,2,3,4,...}
เป็นเซตของจำนวนนับ และ
P (n)
เป็นข้อความทางคณิตศาสตร์ที่มีจำนวนนับ
เป็นสมาชิกของ
N
ที่
P (1)
เป็นจริง กล่าวคือ
เป็นจริงสำหรับ
n = 1
P (n+1)
เป็นจริงเมื่อ
เป็นจริงเสมอ กล่าวคือ
เป็นจริง แปลว่า
ก็เป็นจริง
เป็นจริงสำหรับทุกจำนวนนับ
n
'''
เช่น เราสามารถพิสูจน์ว่าจำนวนนับทุกจำนวนในรูป
2n + 1
เป็นจำนวนคี่ :
2n + 1 = 2 (1) + 1 = 3
และ
3
เป็นจำนวนคี่ ดังนั้น
สำหรับ
2 (n+1) + 1 = (2n+1) + 2
ถ้า
เป็นจำนวนคี่แล้ว
(2n+1) + 2
ก็เป็นจำนวนคี่เพราะการบวก
2
กับจำนวนคี่ได้ผลลัพธ์เป็นจำนวนคี่ ดังนั้น
เป็นจริงถ้า
เป็นจริง
ภาษาอังกฤษนิยมใช้คำว่า "proof by induction" หมายถึงการอุปนัยเชิงคณิตศาสตร์มากกว่า "proof by mathematical induction"
ฟูจิง
ฟูจิง หรือ ฟูฮะกุ  หรือ คะเซะโนะกะมิ ( "วายุเทพ") เป็นเทพเจ้าแห่งสายลมตามคติลัทธิชินโตของญี่ปุ่น ปรากฏใน โคจิกิ (古事記) ว่าถือกำเนิดมาจากเทพอิซะนะมิ
ฟูจิง มีดวงหน้าคล้ายจิ้งจกแต่มีร่างกายเหมือนมนุษย์ มีผิวกายสีแดงและน้ำตาล ทรงศิราภรณ์หนังเสือดาว และแบกถุงใส่ลมขนาดใหญ่ไว้บนบ่า
ประวัติ
สันนิษฐานว่าคติวายุเทพของญี่ปุ่นนี้อาจเกิดมาจากมรดกการแลกเปลี่ยนทางวัฒนธรรมบนเส้นทางสายไหม จากการที่กรีซเข้าปกครองเอเชียกลางและอินเดีย และเผยแผ่ความเชื่อเทพเจ้ากรีกเข้ามา เทพบอเรียส (Boreas) ของกรีก ได้กลายเป็น เทพวาร์โด (Wardo) ในคติพุทธแบบกรีก คติวายุเทพดังกล่าวได้แผ่มายังประเทศจีนก่อนเข้ามายังญี่ปุ่น กลายเป็น ฟูจิง วายุเทพของญี่ปุ่นในเวลาต่อมา
โบอิง 737
โบอิง 737 (Boeing 737) เป็นเครื่องบินลำตัวแคบที่ผลิตโดยฝ่ายผลิตเครื่องบินพาณิชย์โบอิง โดยพัฒนาขึ้นเพื่อใช้เสิรมการดำเนินงานของโบอิง 727 ในเส้นทางที่สั้นและบาง เครื่องบินทวินเจ็ทยังคงรักษาความกว้างของลำตัวเครื่องบินแบบ 707 และที่นั่งติดกันหกที่นั่งพร้อมเทอร์โบแฟนใต้ปีกสองตัว จินตนาการในปี 1964 เครื่องบิน 737-100 ลำแรกทำการบินครั้งแรกในเดือนเมษายน 1967 และเข้าประจำการกับลุฟท์ฮันซ่าในเดือนกุมภาพันธ์ 1968
ณ เดือนกันยายน ค.ศ. 2022 มีการสั่งซื้อโบอิง 737 จำนวน 11,177 ลำ และส่งมอบแล้ว 11,177 ลำ โดยมีคู่แข่งหลักคือ แอร์บัส เอ320 โดยโบอิง 737 เป็นเครื่องบินพาณิชย์ที่มียอดขายสูงสุดจนกระทั่งถูกแซงหน้าเครื่องบินตระกูลแอร์บัส เอ320 ในเดือนตุลาคม ค.ศ. 2019
รูปแบบเบื้องต้น
โบอิงศึกษาการออกแบบเครื่องบินไอพ่นระยะใกล้ และเห็นความต้องการเครื่องบินลำใหม่เพื่อเสริมการทำงานของโบอิง 727 ในเส้นทางที่สั้นและบาง งานออกแบบเบื้องต้นเริ่มขึ้นเมื่อวันที่ 11 พฤษภาคม ค.ศ. 1964 ตามผลการวิจัยระบุว่า ตลาดการบินมีความต้องการสำหรับเครื่องบินโดยสาร 50 ถึง 60 ลำที่มีพิสัยการบิน 50 ถึง 1,000 ไมล์ (100 ถึง 1,600 กม.)
แนวคิดแรกเสนอเครื่องยนต์แบบพ็อดเดิลที่ส่วนท้ายของลำตัวและหางตัว T เช่นเดียวกับ 727 และการจัดเรียงที่นั่งแบบห้าแถว วิศวกร โจ ซัทเทอร์ ได้ย้ายเครื่องยนต์ไปที่ปีก ซึ่งทำให้โครงสร้างของเครื่องบินเบาลงและทำให้สามารถจัดเรียงที่นั่ง 6 ที่นั่งต่อแถวได้ กรอบเครื่องยนต์ถูกติดตั้งบริเวณด้านล่างของปีก โดยไม่มีเสา ทำให้ล้อลงจอดสั้นลง จึงสามารถลดความสูงของลำตัวให้สามารถเข้าถึงผู้โดยสารและสัมภาระได้ง่ายขึ้น การออกแบบสตรัทยึดเครื่องยนต์หลายแบบได้รับการทดสอบในอุโมงค์ลม และพบว่ารูปทรงที่เหมาะสมที่สุดสำหรับความเร็วสูงคือแบบที่ค่อนข้างหนา ซึ่งอุดช่องว่างขนาดเล็กที่เกิดขึ้นระหว่างปีกกับส่วนบนของส่วนท้าย โดยเฉพาะด้านท้ายลำ
การออกแบบแนวคิดถูกนำเสนอในเดือนตุลาคม ค.ศ. 1964 ที่การประชุมด้านการบำรุงรักษาและวิศวกรรมของสมาคมขนส่งทางอากาศโดยหัวหน้าวิศวกรโครงการ แจ็ค สไตเนอร์ โดยมีความกังวลเกี่ยวกับอุปกรณ์ยกสูง ที่ยังไมีปัญหาด้านค่าบำรุงรักษาและความน่าเชื่อถือในการจัดส่ง
การพัฒนารุ่นอื่น
เครื่องบินรุ่น 737 รุ่นดั้งเดิมยังคงพัฒนาต่อไปเป็นรุ่นสำหรับผู้โดยสาร สินค้า องค์กร และกองทัพ 13 รุ่น ต่อมาได้แบ่งออกเป็นสี่รุ่นของตระกูลโบอิ้ง 737:
การเปิดตัว
คณะกรรมการตัดสินใจเปิดตัวโครงการเมื่อวันที่ 1 กุมภาพันธ์ ค.ศ. 1965 ลุฟท์ฮันซ่ากลายเป็นลูกค้าของโบอิง 737 เมื่อวันที่ 19 กุมภาพันธ์ ค.ศ. 1965 ด้วยคำสั่งซื้อเครื่องบิน 21 ลำ มูลค่า 67 ล้านดอลลาร์
เมื่อวันที่ 5 เมษายน ค.ศ. 1965 โบอิงได้ประกาศคำสั่งซื้อเครื่องบินรุ่น 737 จำนวน 40 ลำจากยูไนเต็ดแอร์ไลน์ ยูไนเต็ดต้องการเครื่องบินที่มีความจุมากกว่า 737-100 เล็กน้อย ดังนั้นโบอิงจึงออกแบบให้ลำตัวจึงยืดออกไปด้านหน้า 36 นิ้ว (91 ซม.) และด้านหลังปีก 40 นิ้ว (102 ซม.) รุ่นที่ยาวกว่าใช้ชื่อ 737-200 โดยเครื่องบินลำตัวสั้นดั้งเดิมกลายเป็น 737-100 งานออกแบบรายละเอียดยังคงดำเนินต่อไปในทั้งสองรุ่นพร้อมกัน
737 ออริจินัล
แรกเริ่มนั้น ตลาดเส้นทางระยะสั้นมีบีเอซี 1-11, ซัด อาวิเอชั่น คาราเวลล์ และแมคดอนเนลล์ ดักลาส ดีซี-9 ครองส่วนแบ่งอยู่ โบอิงจึงหยิบเอาโครงสร้างและระบบการทำงานของ727มาต่อยอดเพื่อลดเวลาการพัฒนาเครื่องบินใหม่ และให้เข้าแข่งขันได้ทันตามคู่แข่งรายอื่น โบอิงจึงได้ส่งรุ่น -100 และ -200 ออกมาเป็นุร่นแรกในปี 1968
737-100
รุ่น 100 เป็นรุ่นแรกของ 737 เปิดตัวครั้งแรกในค.ศ. 1965 โดยสายการบินลุฟต์ฮันซา ก่อนที่จะเริ่มการผลิตอย่างเป็นทางการในปี 1967 และเริ่มให้บริการในปี 1968 รุ่น -100 เป็นเครื่องที่เล็กที่สุดในบรรดา 737 ทั้งหมด มียอดการส่งมอบเพียง 30 ลำก่อนการเลิกผลิต และต่อมาก็เริ่มถูกปลดประจำการ ในปัจจุบันไม่มีการใช้ 737-100 แล้ว โดยองค์การสุดท้ายที่ใช้เครื่องรุ่น 100 คือ องค์การนาซา
737-200
รุ่น 200 เป็นรุ่นพิเศษของรุ่น 100 โดยจะมีลำตัวเครื่องกว้างกว่า เปิดตัวครั้งแรกในปี 1965 โดยสายการบินยูไนเต็ดแอร์ไลน์ ก่อนจะเริ่มสายการผลิตในปี 1967 และเริ่มให้บริการในปี 1968 ในปัจจุบันยังมีสายการบินพาณิชย์จำนวนมากที่ยังใช้รุ่น -200 แต่ในด้านธุรกิจสายการบิน รุ่น -200 เสียเปรียบรุ่นที่ใหม่กว่า เพราะรุ่น -200 มีอัตราการเผาผลาญเชื้อเพลิงมากกว่า และมีเสียงเครื่องยนต์รบกวน เมื่อเทียบกับรุ่นใหม่ ดังนั้น สายการบินจึงลดการใช้รุ่น -200 ไป และ 737-200 ก็บินโดยสารครั้งสุดท้ายในปี 2008 กับอโลฮ่าแอร์ไลน์ แต่ในปัจจุบัน ก็ยังมีรุ่น 200 ให้บริการอยู่กับผู้ให้บริการแบบเช่าเหมาลำ เช่น ซีเรียแปซิฟิก และยังได้มีการนำเครื่องบินไปดัดแปลงใหม่ โดยนำที่นั่งผู้โดยสารออกส่วนหนึ่ง แล้วทำเป็นที่บรรทุกสินค้า (Combi Aircraft) ซึ่งก็ยังให้บริการกับ แคเนเดียนนอร์ท, แอร์อินนุต, นอลินอร์ และโครโน
737 คลาสสิก
โบอิง 737 คลาสสิก เป็นรุ่นย่อยของโบอิง 737 ที่พัฒนาต่อจากรุ่นดั่งเดิม (737 ออริจินัล) โดยเป็นชื่อของ 737-300/400/500 หลังจากเปิดตัวรุ่นเน็กเจนเนเรชั่น (737-600/700/800/900) ตั้งแต่ผลิตในปี 1984 ถึง 2000 มีการส่งมอบรุ่นคลาสสิกทั้งหมด 1,988 ลำ